Першая з традыцый — прэмія — будзе ўручацца выключна за мастацкую прозу. “Прызнаемся: паэзія ў сучасным свеце займае маргінальнае становішча, — абвясціў спадар Шарэпка проста ў прысутнасці паэта Андрэя Хадановіча, які мужна вытрываў гэтую заяву. Другая запачаткаваная традыцыя — зважаць на літаратурную якасць выдаваных кніг, а не прыналежнасць да якіх-кольвек творчых саюзаў. Гэта падкрэсліў Барыс Пятровіч, які звярнуў увагу прэсы на наяўнасць сярод гедройцаўскіх намінантаў “чаргінцоўца Андрэя Федарэнкі.